Mi ara teqqim ɣer yimensi, ɣer ṭabla-nni idewren, iɣummen s yiwen ubeḥnuq acḥal ay-a fell-as, sdat n urgaz-is, ittekkes aɣummu i teccuyt, yeqqar-as: « Ah! Tagella-agi ẓẓiden, ur ssineɣ ayen itt-yifen.» Tettxemmim ɣef tgella ifazen, i d-yersen di dduzan n lfeṭṭa yettiriqen akked leḥyuḍ iččuren d aweṣṣef n yyemdanen iqburen akked yefrax di tlemmast n teẓgi, tettxemmim ɣer lqut bninen i d-yersen di dduzan ifazen, tettecmumuḥ tetett lqut-nni i dthegga.